*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*90. számú előterjesztés*

Bátaszék Város Önkormányzat Képviselő-testületének 2023. április 26-án

16 órakor megtartandó ülésére

Belterület 61/24 és 61/20 hrsz. ingatlanokon építési anyag darálásra vállalkozó kiválasztása és pénzügyi fedezet biztosítása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:**PG Bizottság: 2023.04.25. |

**Tisztelt Képviselő- testület!**

A HulladékRadar applikáción keresztül tett bejelentés alapján 2022.06.03. napján hivatalból indított a hatóság hulladékgazdálkodási ellenőrzést. Az ellenőrzés során műszaki becsléssel megállapított 100 m3 mennyiséget meghaladó építési-bontási hulladékot, földdel kevert építési-bontási hulladékot találtak.

A hatóság határozatban (TOG/83/01906-3/2022.) kötelezte az önkormányzatot, mint az ingatlan tulajdonosát, hogy a hulladékot érvényes hulladékgazdálkodási engedéllyel rendelkező szervezettel szállíttassa el és érvényes hulladékgazdálkodási engedéllyel rendelkező szervezetnek adja át. Az átadás-átvételt dokumentálja.

Az önkormányzat megkeresésére a hatóság levelében (TOG/83/01906-7/2022.) tájékoztatást adott arról, hogy újrafeldolgozáson vagy egyéb hasznosítási műveleten átesett hulladék nem minősül hulladéknak, ha bizonyos feltételeknek megfelel. A levél c) és d) pontjában lévő feltételeknek történő megfeleltetés az építési anyag darálását követően történik meg.

A helyszínen a hatóság által becsült mennyiségtől (100 m3) akár jóval több is elhelyezésre kerülhetett. A terep jelenlegi fedettsége nem teszi lehetővé a pontos mennyiség meghatározását.

A hatósággal történt egyeztetés alapján három vállalkozást nevesítettek, amelyek hulladékhasznosítást külső munkaterületen végezhetnek Magyarország területén.

Ismét ajánlattételre szóló felhívás került kiküldésre a három vállalkozónak.

Ajánlatkérés megnevezése: Bátaszék 61/24, valamint 61/20 hrsz.-ú ingatlanok hulladékmentesítése – hulladék darálása és deponálása

Az ingatlanokon lévő hulladéktestet, annak megbontásával szét kell válogatni föld/humusz - kevert építési-bontási hulladék típusra. A kevert építési-bontási hulladékot szükség szerint gépi erővel törmelékre kell bontani és a teljes kevert építési-bontási hulladék mennyiségét darálni kell. A darálást követően keletkezett hulladék inert hulladékkénti (olyan hulladék, amely semmilyen jelentős fizikai, kémiai vagy biológiai átalakuláson nem megy át; jellemzője, hogy nem oldódik, nem ég, sem más fizikai vagy kémiai reakcióba nem lép, biológiai úton nem bomlik, vagy nincs kedvezőtlen hatással a vele kapcsolatba kerülő más anyagra oly módon, hogy környezetszennyezést okozna, vagy károsítaná az emberek egészségét; további jellemzője, hogy teljes kioldhatósága, szennyezőanyag tartalma, valamint a csurgalékvíz ökotoxicitása elhanyagolható, és nem veszélyezteti a felszíni vizek, illetve a felszín alatti víz minőségét) minősítésére jegyzőkönyv/bizonylat benyújtása szükséges.

Tekintettel az ágazati szokásos elszámolási technikára az ajánlatkérő köbméterre vetített egységárat kér meghatározni az egyes hulladékfajták kezelésére az alábbiak szerint:

- hulladék szétválogatása

- válogatott föld deponálása

- építési törmelék kiválogatása, darálása, depónia képzés.

Az ajánlati felhívásban meghatározott ajánlattételi határidő lejártáig, 1 db ajánlatot nyújtottak be.

1. Az ajánlattevő neve: **S.R.K. LOGISTIC Fuvarozó és Kereskedelmi Kft.**

7140 Bátaszék, Bonyhádi út 38.

|  |  |  |  |  |  |
| --- | --- | --- | --- | --- | --- |
| Megnevezés | Becsült mennyiség (m3) | Nettó egység ár összesen(Ft/m3) | Nettó ár(Ft) | ÁFA% | Bruttó ár összesen(Ft) |
| Hulladék szétválogatása (köbméterre vetített egységár) | 500 | 1.200,- | 600.000,- | 162.000 | 762.000,- |
| Válogatott föld deponálása (köbméterre vetített egységár) | 200 | 500,- | 100.000,- | 27.000 | 127.000,- |
| Építési törmelék darálása, depónia képzés (köbméterre vetített egységár) | 300 | 2.900,- | 870.000,- | 234.900 | 1.104.900,- |
| Összesen: | 1**.993.900**,- |

Javasoljuk az S.R.K. LOGISTIC Fuvarozó és Kereskedelmi Kft.. ajánlattevővel bruttó 1.993.900,-Ft keretösszeggel történő szerződéskötést.

***H a t á r o z a t i j a v a s l a t :***

**Belterület 61/24 és 61/20 hrsz. ingatlanokon építési anyag darálásra vállalkozó kiválasztására**

Bátaszék Város Önkormányzata Képviselő-testülete;

1. a belterület 61/24 és 61/20 hrsz. ingatlanokon építési anyag darálási tevékenység ellátására legalacsonyabb ajánlati árat tevő S.R.K. LOGISTIC Fuvarozó és Kereskedelmi Kft. (7140 Bátaszék, Bonyhádi út 38.) bízza meg,
2. a feladat ellátásához szükséges bruttó 1.993.900,- Ft keretösszegű vállalkozói díj kifizetését az önkormányzat 2023. évi költségvetésének általános tartaléka terhére biztosítja,
3. felhatalmazza a város polgármesterét vállalkozási szerződés aláírására.

*Határidő:* 2023. május 30.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: S.R.K. LOGISTIC

Fuvarozó és Kereskedelmi Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár